**Pályázati kiírás büfé helyiség bérbeadására**

Az Aquapalace Kft. pályázatot hirdet a V8 Uszoda és Szabadidőközpontban található büfé helyiség bérbevételére és folyamatos üzemeltetésére.

**I./ A pályázatra kiírt helyiség adatai:**

Cím: **V8 Uszoda és Szabadidőközpont** - 2000 Szentendre, Kálvária út 16/C.

Terület (m2): 16 m² (büfé terület: 9,3 m² + tároló/előkészítő helyiség: 4,88 m² + mosdó: 1,78 m²)

Elhelyezkedés: földszint, aula

Közműellátás: központi fűtés, víz, villany

Bérleti díj (Ft/m2/hó): a pályázó ajánlata alapján, induló ár: 7.800.-Ft+Áfa/m2/hó

A bérleményt előzetes telefonos egyeztetést (Jávor Piros +36 26 300 202) követően minden hétköznap 11-től 14 óráig lehet személyesen megtekinteni.

**II./ Az ajánlatnak tartalmaznia kell az ajánlattevő cégszerűen aláírt (büntetőjogi felelőssége tudatában kiállított) nyilatkozatát az alábbiakra:**

1. Az ajánlattevő neve, székhelye, telefon és telefax száma, valamint cégjegyzékszáma;
2. Az ajánlati kötöttség vállalása a pályázat bontását követően minimum 30 (harminc) napig;
3. Nem áll végelszámolás alatt, vagy nincs ellene csődeljárás vagy felszámolási eljárás folyamatban;
4. Tevékenységét nem függesztette fel, vagy tevékenységét nem függesztették fel;
5. Nincs egy évnél régebben lejárt adó-, vámfizetési vagy társadalombiztosítási járulékfizetési kötelezettsége, kivéve, ha megfizetésére halasztást kapott;
6. Gazdasági, illetőleg szakmai tevékenységével kapcsolatban – öt évnél nem régebben meghozott – jogerős bírósági ítéletben megállapított jogszabálysértést nem követett el;
7. A tisztességtelen piaci magatartás és a versenykorlátozás tilalmáról szóló 1996. évi LVII. törvény 11. §-a, vagy az Európai Közösséget létrehozó szerződés 81. cikke szerinti – öt évnél nem régebben meghozott – jogerős és végrehajtható versenyfelügyeleti határozatban vagy a versenyfelügyeleti határozat bírósági felülvizsgálata esetén a bíróság jogerős és végrehajtható határozatában megállapított és bírsággal sújtott jogszabálysértést nem követett el versenyeztetési eljárás során; illetőleg ha az ajánlattevő ilyen jogszabálysértését más versenyhatóság vagy bíróság – öt évnél nem régebben – jogerősen nem állapította meg, és bírságot szabott ki**;**
8. Pályázati eljárásban előírt adatszolgáltatási kötelezettségének teljesítése során hamis adatot nem szolgáltatott, illetőleg hamis nyilatkozatot nem tett,
9. Szentendre Város Önkormányzat felé semmilyen tartozása, köztartozása nincsen.

**III./ Az ajánlathoz mellékelni kell:**

1. A kitöltött pályázati adatlapot (1.sz. melléklet) /cégszerűen/ aláírva;
2. Gazdasági társaság esetén hatályos adatokat tartalmazó cégkivonatot, valamint aláírási címpéldány, vagy aláírás minta másolatot cégszerűen hitelesítve;
3. Szentendre Város Önkormányzat Adóiroda 30 napnál nem régebbi igazolása arról, hogy a pályázónak nem áll fenn tartozása, illetve köztartozása Szentendre Város Önkormányzatával szemben;
4. Szentendre Város Önkormányzat Pénzügyi Iroda 30 napnál nem régebbi igazolása arról, hogy a pályázónak nem áll fenn tartozása, illetve köztartozása Szentendre Város Önkormányzatával szemben.
5. Az ajánlattevő cégszerűen aláírt (büntetőjogi felelőssége tudatában kiállított) nyilatkozatát a II/1-9. pontokra vonatkozóan

Hiánypótlásnak helye nincs!

Érvénytelen az ajánlat, ha

* az ajánlatot a benyújtásra meghatározott határidő eltelte után nyújtották be,
* olyan ajánlattevő nyújtotta be, aki nem jogosult részt venni a pályázaton,
* a pályázati felhívásban megadott induló árnál alacsonyabb összegű ajánlati árat tartalmaz,
* amely nem felel meg a kiírás II/1-9. pontjának,
* az ajánlattevő nem mellékelte az ajánlatához az összes dokumentumot. (lásd. III. pont)

**IV. Ajánlatok felbontása, kézhezvétele és értékelése:**

1. Az ajánlatok felbontására a pályázatok benyújtására nyitva álló határidő lejártát követően kerül sor az Aquapalace Kft. ügyvezetője és két munkatársa (továbbiakban: munkacsoport) jelenlétében. A pályázatok felbontása nyilvános.

## Ideje: 2020.máricus 23. 14:00 óra

**Helye: V8 Uszoda és Szabadidőközpont** - 2000 Szentendre, Kálvária út 16/C.

**földszinti tárgyalóterem**

1. A munkacsoport az ajánlatok felbontásának körülményeiről jegyzőkönyvet készít, valamint a pályázatok formai érvényességét (vagy érvénytelenségét) egyszerű többségű szavazással állapítja meg.

**V. A pályázat felbontásának, értékelésének és eredményhirdetésének részletei:**

1. **Pályázat beadásának határideje*:*** **2020. március 20. 15:00 óra**
2. **Helye:** V8 Uszoda és Szabadidőközpont, titkárság, 2000 Szentendre, Kálvária út 16/C.
3. **Módja:** a pályázat benyújtható személyesen, vagy postai úton. Az ajánlatot zárt borítékban „Büfé” jeligével, 2 példányban *(1 db eredeti, 1 db másolati példányban)* kell benyújtani, minden oldalát aláírva, 1 példányt „eredeti” és 1 példányt „másolat” megjelöléssel kell ellátni. Ha az ajánlattevő ezt elmulasztja, a Kiíró választ egyet a beérkezett példányok közül, ami a továbbiakban az eredeti példány funkcióját tölti be. Ha példányok között eltérés adódik, az eredeti megjelölt, vagy a kiíró által eredetinek választott pályázati példányban foglaltak az irányadók.
4. A pályázat akkor minősül határidőre benyújtottnak, ha az ajánlattételi határidő lejártáig a megadott címre beérkezik. A késve érkezett ajánlatokat a Kiíró érvénytelennek minősíti.
5. **Pályázat bontásának időpontja és helye:** 2020.máricus 23. 14:00 óra

V8 Uszoda és Szabadidőközpont

2000 Szentendre, Kálvária út 16/C.,

földszinti tárgyalóterem

1. **Licittárgyalás várható időpontja és helye:** 2020.máricus 23. 14:30 óra

V8 Uszoda és Szabadidőközpont

2000 Szentendre, Kálvária út 16/C.,

földszinti tárgyalóterem

A kiíró tájékoztatja a pályázókat, hogy a pályázatok bontása után az érvényes ajánlatok között licittárgyalásra kerül sor, ahol a legkedvezőbb ajánlat, vagyis a legmagasabb megajánlott összeg az induló licit ár.

**VI. Pályázatok elbírálása, eredményhirdetés:**

1. A benyújtott pályázatokat a Munkacsoport megvizsgálja. A pályázat eredményét a Munkacsoport által készített összegzés alapján az ügyvezető állapítja meg a licittárgyalást követő 15 napon belül. Az ügyvezető a bírálat eredményéről az ajánlattevőket az elbírálást, az eredmény-megállapítást követő 15 napon belül írásban értesíti.
2. Sikeres pályázat esetén a Kiíró jelen pályázati kiírásban rögzített lényeges feltételeket is tartalmazó szerződést köt a nyertes pályázóval (nyertes pályázó: érvényes ajánlatot tevő, bírálati szempont alapján és a licittárgyalást követően a legmagasabb bérleti díjat ajánló).

**VII. Szerződéskötésre vonatkozó kötelezettségek, jogok és egyebek:**

1. A nyertes ajánlattevő az eredményhirdetéstől számított 30 napon belül köteles bérleti szerződést kötni a kiíróval.

2. Amennyiben a nyertes pályázó a fenti időtartam alatt nem köti meg a szerződést a kiíróval, úgy a kiíró a szerződéskötéstől elállhat, és a szerződést a következő legkedvezőbb ajánlattevővel kötheti meg, illetőleg megfelelő ajánlat hiányában újabb pályázat kiírása mellett dönthet.

**3.** A pályázati felhívás a kiíró számára szerződéskötési kötelezettséget nem jelent. Az Aquapalace Kft. fenntartja a jogot, hogy a pályázatot bármikor indoklás és bármilyen költség, kiadás megtérítése nélkül visszavonhatja, illetve eredménytelennek nyilváníthatja.

**4.** Az ajánlattétellel kapcsolatos minden költség - annak sikerétől függetlenül - az ajánlattevőt terheli.

**5.** A szerződés kötelező részei az alábbiak:

1. A helyiséget határozatlan időtartamra adja bérbe a Bérbeadó;
2. A bérlő két havi bruttó bérleti díjnak megfelelő összeget óvadék jogcímén köteles bérbeadónál letétbe helyezni a szerződés aláírásával egyidejűleg;
3. Bérlő a saját almérője alapján az elektromos energia, víz és szennyvíz felhasználás költségeit a Bérbeadónak havi elszámolás alapján köteles fizetni. Bérlő a hulladéktároló használatáért havi átalányt fizet.
4. Bérlő a bérleményért havi bérleti díjat fizet. A bérleti díj évente a Központi Statisztikai Hivatal által kiadott az előző évre vonatkozó átlagos inflációs ráta (fogyasztói árindex) mértékével emelkedik;

**VIII. Egyéb tájékoztatás:**

A pályázati hirdetmény teljes szövege a [www.v-8.hu](http://www.v-8.hu) internetes oldalon, és az önkormányzat hivatalos honlapján is megtekinthető.

Szentendre, 2020. március 5.

dr. Mérész Katalin

ügyvezető

***1. sz. melléklet***

**PÁLYÁZATI ADATLAP**

**Szentendre Város Önkormányzatának tulajdonában és az Aquapalace Kft. kezelésében álló, V8 Uszoda és Szabadidőközpontban, 2000 Szentendre, Kálvária út 16/C. szám alatti 16 m² büfé (büfé terület: 9,3 m² + tároló/előkészítő helyiség: 4,88 m² + mosdó: 1,78 m²) alapterületű helyiség bérbevételére szóló pályázati felhívás elbírálásához**

**I. A pályázó adatai:**

**1.** A társaság /természetes személy/ neve:

..............................................................................................................................……………

**2.** Székhelye/lakcíme:

...........................................................................................................................……………

..............................................................................................................................……………

**3.** Telefon, telefax szám, e-mail cím:

..............................................................................................................................……………

..............................................................................................................................……………

**4.** A társaság vezetőjének neve:

..............................................................................................................................……………

**5.** A társaság cégjegyzékszáma (lajstromszáma):

..............................................................................................................................……………

..............................................................................................................................……………

1. A pályázó társaság/ természetes személy bankszámlaszáma és a számlavezető pénzintézet megnevezése:

..............................................................................................................................……………

..............................................................................................................................……………

**II. A meghirdetett ingatlanra vonatkozó bérbevételi árajánlat:**

Bérbevételi ajánlatom(tunk) a V8 Uszoda és Szabadidőközpont - 2000 Szentendre, Kálvária út 16/C.

Terület (m2): 16 m² (büfé terület: 9,3 m² + tároló/előkészítő helyiség: 4,88 m² + mosdó: 1,78 m²)m2 alapterületű helyiség (továbbiakban: bérleményre) vonatkozik

**..................................... Ft, azaz ....................................................................................… forint nettó havi bérleti díjért.**

Kelt: 2020. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ aláírás (cégszerű)